|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

17.07.2025 г.

**Седмицата на „Джурасик“ поставя началото на лятото с тематични филми на половин цена във видеотеката на А1 ТВ**

* *Селекцията включва както класиките на Стивън Спилбърг, така и новите заглавия от поредицата „Джурасик“.*
* *Нова тематична селекция филми всяка седмица.*
* *Отстъпки на любими заглавия с 50% във видеотеката на А1 ТВ до началото на август.*

В разгара на летния сезон [видеотеката на А1 ТВ](https://www.a1.bg/a1-xplore-tv) ще предложи специална тематична селекция с 50% отстъпка. От 17 до 21 юли вниманието е насочено към една от най-емблематичните поредици в историята на киното – **„Джурасик“**.

Феновете ще имат възможност да преживеят хронологията – от класиката „Джурасик парк“ и нейните продължения „Изгубеният свят“ и „Джурасик парк III“, до модерната трилогия „Джурасик свят“, „Падналото кралство“ и „Господство“, която обединява герои от различните етапи на франчайза.

В „Падналото кралство“ действието се развива на фона на изригващ вулкан, застрашаващ оцелелите динозаври, а героите се оказват въвлечени в конспирация с генетични експерименти. „Господство“ отвежда зрителите в свят, в който динозаврите вече съжителстват с хората, а оригиналните герои се завръщат, за да се изправят срещу глобална биотехнологична заплаха.

Седмицата на динозаврите е част от лятната кампания на видеотеката на А1 ТВ, в която всяка седмица се активира нова тематична селекция с 50% отстъпка – от четвъртък до понеделник до началото на август.

[Видеотеката на А1 ТВ](https://www.a1.bg/a1-xplore-tv) предлага разнообразие от български и чуждестранни заглавия във всички жанрове. Всеки месец се добавят нови предложения, които могат да се наемат за 48 часа и да се гледат неограничен брой пъти. Благодарение на вграден изкуствен интелект, платформата предлага персонализирани препоръки според вкуса на зрителя.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*